Moka

Ny moka dia bibikely isan-karazany manana vatana manify misy vaniny mitohitohy, tandroka lava manify misy tonony maromaro, elatra roa misy kirany, tongotra lava enina mitovitovy habe amin' ny volo, ary vava lava dia lava miendrika fantsona henjana izay ahafahany mitsentsitra sy manindrona. Ao amin' ny filaharana Diptera sy ao amin' ny zana-pilaharana Nematocera ny moka. Mamorona ny fianakaviana Culicidae izy ireo. 

Misotro mamim-boninkazo ny moka rehetra; misotro ra ny vavy amin' ny karazana sasany.  Tamin' ny taona 2023 dia karazana moka 3 618 eran-tany mitsinjara amina vondron-karazana 111 no voafaritra, ka ny ampahany kely amin' ireo no manaikitra ny olombelona.

Manana anjara toerana eo amin' ny tontolo iainana ny moka, fa indrindra eo amin' ny aretina mpahazo ny olombelona sy ny biby, satria ankoatra ny maha bibikely mpanelingelina azy ireo amin' ny alalan' ny kaikitrany, dia izy ireo no vondrona lehibe indrindra amin' ny mpitondra areti-mifindra amin' ny olombelona, ​​​​anisan' izany ny aretina itambarana amin' ny biby. Mpintondra otrikaretina karazany telo amin' ny olombelona izy ireo: ny Plasmodium, ny Filariae ary ny virosy maro.
vignette|Moka anôfela
Misy dingana efatra ny tsingerim-piainan' ny moka: atody, olitra, monany ary lehibe. Apetrany eo ambonin' ny rano ny atodiny; foy izy ireo ka lasa olitra mihetsiketsika izay mihinana hidrano anaty rano sy akora ôrganika. Ireo olitra ireo dia loharanon-tsakafo manan-danja ho an' ny biby an-dranomamy maro, toy ny monan' angidina, ny trondro maro ary ny vorona sasany. Ny vavy amin' ny karazany maro dia manana vava natao hanindrona ny hoditry ny biby mpampiantrano ary mihinana ny ran' ny biby manana hazondamosina isan-karazany sy biby tsy manana hazon-damosina sasany, indrindra fa ny artrôpôda sasany. Ny karazana sasany dia manatody aorian' ny fihinanany ra.

Hita any amin' ny faritra rehetra eto an-tany (afa-tsy any Antarktika sy any Islandy) ny moka, na any anaty ala, na any amin' ny faritra be hivoka na amin' ny tontolo an-tanàn-dehibe, raha vantany vao misy ranomamy na rano masirasira, na dia kely na misy vonjimaika aza.

 Vondron-karazana 
Misy vondron-karazana maherin' ny 110 ny fianakaviana moka. Inty ny lisry ny ankamaroany: 

 Abraedes
 Aedeomyia
 Aedes
 Alanstonea
 Albuginosus
 Anopheles Meigen, 1818
 Ayurakitia
 Aztecaedes
 Belkinius
 Bironella Theobald, 1905
 Borichinda
 Bothaella
 Bruceharrisonius
 Chagasia Cruz, 1906
 Christophersiomyia
 Collessius
 Coquillettidia
 Culex
 Culiseta
 Dahliana
 Danielsia
 Deinocerites
 Diceromyia
 Dobrotworskyius
 Downsiomyia
 Edwardsaedes
 Eretmapodites
 Ficalbia
 Finlaya
 Fredwardsius
 Galindomyia
 Georgecraigius
 Gilesius
 Gymnometopa
 Haemagogus[3]
 Halaedes
 Heizmannia
 Himalaius
 Hodgesia
 Hopkinsius
 Howardina
 Huaedes
 Hulecoeteomyia
 Indusius
 Isoaedes
 Isostomyia
 Jarnellius
 Jihlienius
 Johnbelkinia
 Kenknightia
 Kimia
 Kompia
 Leptosomatomyia
 Limatus
 Lorrainea
 Luius
 Lutzia
 Macleaya
 Malaya
 Mansonia
 Maorigoeldia
 Mimomyia
 Molpemyia
 Mucidus
 Neomelaniconion
 Ochlerotatus
 Onirion
 Opifex
 Orthopodomyia
 Paraedes
 Patmarksia
 Phagomyia
 Pseudarmigeres
 Psorophora
 Rampamyia
 Runchomyia
 Sabethes
 Scutomyia
 Shannoniana
 Skusea
 Stegomyia
 Tanakaius
 Tewarius
 Topomyia
 Toxorhynchites
 Trichoprosopon
 Tripteroides
 Udaya
 Uranotaenia
 Vansomerenis
 Verrallina
 Wyeomyia
 Zavortinkius
 Zeugnomyia

 Jereo koa 

 Angidina
 Angely
 Famakiloha
 Fanenitra
 Hala
 Hao
 Jorery
 Kalalao
 Kongona
 Lalitra
 Lolo (bibikely)
 Maingoka
 Parasy
 Renitantely
 Trambo
 Tsipongo na kongona maimbo
 Valala
 Vitsika
 Vitsikazo na aboaly

Sokajy:Voana